Trump vrea un tarif de 100% pentru țările BRICS, dacă renunță la dolarul american ca monedă în care își țin rezervele
Președintele-ales SUA Donald Trump a amenințat țările BRICS cu tarife de 100% în cazul în care încearcă să renunțe la dolarul american în favoarea unei alte monezi pentru rezerve. Înlocuirea dolarului ar slăbi moneda SUA și ar face țările grupului geopolitic fondat de Brazilia, India, China și Rusia mai rezistente la sancțiuni financiare internaționale.